NACIONALINĖ ŠVIETIMO AGENTŪRA
Kvietimas į rinkos konsultaciją dėl  1, 2, 3 ir 4  klasių lenkų gimtosios kalbos vadovėlių  leidybos,  spausdinimo ir pristatymo paslaugų pirkimo
Europos Sąjungos lėšomis ir bendrojo finansavimo lėšomis finansuojamas projektas „Galimybių mokykla“ Nr. 10-072-P-0001
Nacionalinė švietimo agentūra (toliau – Perkančioji organizacija, PO), vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsniu, kviečia leidyklas, spaustuves, skaitmeninio mokomojo turinio kūrėjus ir kitus rinkos dalyvius (toliau – Tiekėjas) dalyvauti rinkos konsultacijoje.
Rinkos konsultacijos objektas: vadovėlių, skirtų tautinės mažumos (lenkų) gimtajai kalbai mokyti(s), 1–4 klasėms leidybos paslaugų pirkimas (toliau – Viešasis pirkimas). Leidžiami 4 vadovėliai – po vieną 1, 2, 3 ir 4 klasei; kiekvieną vadovėlį sudaro 3 dalys (iš viso 12 dalių). Vadovėlių rankraščius (turinį) PO pateikia Teikėjui – jie rengiami pagal atskirą PO sutartį, todėl šiame pirkime turinio kūrimo paslaugos neperkamos.
Perkamos šios paslaugos: PO pateiktų rankraščių kalbos redagavimas, korektūra ir techninis redagavimas lenkų kalba; dizaino sukūrimas, iliustravimas ir maketavimas, įskaitant 1–2 klasių dailyraštį; prieinamų skaitmeninių vadovėlių PDF formatu parengimas; kiekvieno vadovėlio skaitmeninio interaktyvaus priedo (68 HTML5 užduočių su garso įrašais) sukūrimas; ISBN gavimas, vadovėlių spausdinimas (po 1 000 egz. kiekvienos dalies, iš viso 12 000 egz.), pakavimas ir pristatymas į mokyklas. Pirkimas į dalis neskaidomas.
Rinkos konsultacijos tikslas: gauti rinkos dalyvių nuomonę dėl techninės specifikacijos ir tiekėjų kvalifikacijos reikalavimų projektų, preliminarių kainų ir paslaugų teikimo terminų, kad Viešojo pirkimo dokumentai būtų parengti neribojant tiekėjų konkurencijos.
Kartu su šiuo kvietimu teikiami du projektai: techninės specifikacijos projektas (priedas Nr. 1, toliau – TS) ir tiekėjų kvalifikacijos reikalavimų projektas (priedas Nr. 2). Projektai nėra galutiniai pirkimo dokumentai – PO, įvertinusi rinkos dalyvių pastabas, gali juos keisti, papildyti ar atsisakyti atskirų reikalavimų.
Rinkos konsultacija nėra skelbimas apie pirkimą ar išankstinis skelbimas apie Viešąjį pirkimą. Šios rinkos konsultacijos skelbimu dalyviai nėra kviečiami varžytis dėl Viešojo pirkimo sutarties.
Dalyvavimas rinkos konsultacijoje yra neatlygintinas ir nesuteikia pirmenybinio statuso dalyvaujant Viešajame pirkime. Jokios išlaidos dalyviams neatlyginamos, kompensacijos nemokamos. Vadovaujantis VPĮ 27 straipsnio 3 ir 4 dalimis, rinkos konsultacijos dalyviai, nepažeidžiant visų Viešajame pirkime dalyvaujančių tiekėjų teisių ir konkurencijos, nepraranda teisės dalyvauti Viešajame pirkime.
Konsultacijos būdas: konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis Viešųjų pirkimų tarnybos nustatyta tvarka. Rinkos dalyviai kviečiami ne vėliau kaip iki 2026 m. spalio 26 d. 17.00 val. teikti atsakymus į pateiktus klausimus, savo siūlymus, pastabas ir rekomendacijas, taip pat el. paštu irena.popieriene@nsa.smsm.lt.
Rinkos konsultacijos dalyvių pateikta informacija bus naudojama tik Viešojo pirkimo dokumentams parengti. Jeigu Tiekėjas mano, kad dalis jo pateiktos informacijos yra konfidenciali, jis turi tai aiškiai nurodyti ir pagrįsti; konfidencialia negali būti laikoma informacija, kurios konfidencialumo negalima pagrįsti pagal VPĮ 20 straipsnį.
Atsakymai gali būti trumpi. Jeigu į kurį nors klausimą atsakyti negalite, jį praleiskite arba nurodykite priežastį – atsakymai ir į dalį klausimų PO yra vertingi. Kitas pastabas dėl bet kurių projektų punktų galite pateikti atsakydami į 1 klausimą. Perkančioji organizacija, skelbdama Viešąjį pirkimą, neįsipareigoja atsižvelgti į visus pateiktus siūlymus, pastabas ir įžvalgas.
Tiekėjo duomenys
	Duomuo
	Tiekėjo informacija

	Tiekėjo pavadinimas
	

	Kontaktinis asmuo, el. paštas, telefonas
	

	Ar informacija dalyvio prašymu laikytina konfidencialia (jeigu taip – kuri ir kodėl)
	


Lentelė Nr. 1. Klausimai rinkos dalyviams
	Eil. Nr.
	Klausimas
	Tiekėjo atsakymas

	1.
	Ar ketintumėte dalyvauti pirkime pagal techninės specifikacijos (priedas Nr. 1) ir kvalifikacijos reikalavimų (priedas Nr. 2) projektus? Jeigu ne arba su išlygomis – kurios sąlygos yra kliūtis ir kaip siūlytumėte jas keisti? Prašome nurodyti projektų punktus.
	

	2.
	Ar realūs paslaugų terminai (TS 5, 27 ir 65 punktai): bandomasis maketas – per 30 kalendorinių dienų nuo rankraščių gavimo; visų klasių vadovėlių I dalys (maketai, PDF, spauda ir pristatymas) – per 8 mėn., II dalys – per 11 mėn., III dalys ir priedai – per 15 mėn. nuo sutarties įsigaliojimo? Ar realu kiekvieną dalį spausdinti atskirai, PO patvirtinus jos maketą (TS 65.5 papunktis)? Jeigu terminai nerealūs – kokius siūlytumėte ir kodėl?
	

	3.
	Pirkimas į dalis neskaidomas: viena sutartimi perkama leidyba, HTML5 priedai su garso įrašais, spauda ir pristatymas (TS 3 punktas; sprendimo pagrindimas – TS 4 punktas). Ar toks sprendimas sudarytų jums kliūčių pateikti pasiūlymą? Jeigu taip – kokių ir kaip siūlytumėte jas spręsti?
	

	4.
	Iliustracijos (TS 6.9, 18.1, 25.1, 25.3 ir 25.6 papunkčiai): a) ar realūs TS 25.1 papunktyje nurodyti kiekiai (1 klasei – iki 110 didelių ir 1 200 mažų iliustracijų bei 230 nuotraukų; 2, 3 ir 4 klasėms – kiekvienai 140–180 didelių ir 180–240 mažų iliustracijų bei 80–140 nuotraukų)? b) TS 6.9 papunktyje didelė iliustracija apibrėžta kaip užimanti ne mažiau kaip ¼ A4 puslapio ploto. Ar ši riba tinka didelėms ir mažoms iliustracijoms atskirti ir jų kainai skaičiuoti? Jeigu ne – kokią ribą ar kitą kriterijų (pvz., ⅓ ar ½ puslapio, siužetinė / pavienio objekto) siūlytumėte ir kodėl? Didelės ir mažos iliustracijos įkainius nurodykite Lentelėje Nr. 4. c) ar įvykdomi reikalavimai dėl 80 % originalių iliustracijų, generatyviojo dirbtinio intelekto vaizdų draudimo ir trečiųjų asmenų kūrinių licencijų apimties (10 metų, 5 000 egz. kiekvienos dalies)? Kuris iš jų labiausiai didina kainą?
	

	5.
	Vienos vadovėlio dalies rankraščio apimtis – 160–195 A4 rankraščio puslapių, o dalies masė pagal HN 22:2017 negali viršyti 300 g (TS 14.4 ir 32.3 papunkčiai). Kiek vadovėlio puslapių, Jūsų vertinimu, susidarytų iš 195 rankraščio puslapių ir ar 300 g riba įvykdoma? Kokį formatą (pvz., A4 ar B5) ir popierių (gramatūrą) siūlytumėte? Jeigu riba neįvykdoma – ką siūlytumėte keisti?
	

	6.
	Ar įvykdomi HTML5 priedo reikalavimai (TS IX dalis): po 68 užduotis kiekvienam vadovėliui, iš jų ne mažiau kaip 21 su gimtakalbių lenkų kalbos diktorių garso įrašais, II interaktyvumo lygis, WCAG 2.2 AA, veikimas be interneto ryšio? Kuris reikalavimas labiausiai didina kainą ar riboja galimybę dalyvauti?
	

	7.
	Ar kvalifikacijos reikalavimai (priedas Nr. 2) proporcingi ir jums įvykdomi? Jeigu ne – kuriuos ir kaip siūlytumėte keisti? Prašome nurodyti konkrečius papunkčius.
	

	8.
	PO svarsto pirkimo sutartyje nustatyti atsiskaitymą už kiekvieną įvykdytą etapą (TS 65 punktas) be avanso ir sutarties įvykdymo užtikrinimą banko garantija arba laidavimo draudimu. TS nustatyta 3 metų spaudos garantija ir klaidų taisymas Teikėjo lėšomis 3 metus (TS 32.8 papunktis ir XIII dalis). Ar tokios sąlygos priimtinos? Kokia sutarties įvykdymo užtikrinimo dalis nuo sutarties kainos būtų priimtina? Jeigu sąlygos nepriimtinos – ką siūlytumėte?
	

	9.
	Neprivaloma. Kokius kokybės kriterijus siūlytumėte taikyti vertinant pasiūlymus (pvz., iliustracijų ir maketo pavyzdžiai, interaktyvios užduoties pavyzdys)?
	


Lentelė Nr. 2. Preliminari kaina
Kainos pateikiamos eurais be PVM ir su PVM, nurodant kiekvienai veiklai taikomą PVM tarifą, darant prielaidą, kad: leidžiamos 12 vadovėlių dalių (po 3 kiekvienai klasei); vienos dalies rankraščio apimtis – 195 A4 rankraščio puslapiai (TS 32.3 papunktis); iliustracijų ir nuotraukų kiekiai – didžiausi TS 25.1 papunktyje nurodyti; tiražas – po 1 000 egz. kiekvienos dalies (iš viso 12 000 egz.); priede – po 68 užduotis kiekvienai klasei, iš jų 21 su garso įrašais; vadovėlių dalys pristatomos 3 kartus (TS 65.2–65.4 papunkčiai) į apie 60 švietimo įstaigų Vilniaus miesto, Vilniaus rajono, Šalčininkų rajono, Trakų rajono, Švenčionių rajono ir Širvintų rajono savivaldybėse (preliminariai, gali būti patikslinta). Jeigu kainų pagal veiklas pateikti negalite, nurodykite bent bendrą kainą ar kainų intervalą.
	Eil. Nr.
	Veikla
	Visų vadovėlių (12 dalių) kaina be PVM, €
	PVM tarifas, %
	Visų vadovėlių (12 dalių) kaina su PVM, €
	Pastabos

	1.
	Rankraščių kalbos redagavimas, korektūra ir techninis redagavimas (TS 3.1 p.; 3 redagavimo ir korektūros ciklai lenkų kalba)
	
	
	
	

	2.
	Vadovėlių dizaino sukūrimas ir maketavimas (TS 3.2 p.; bandomasis maketas, 1–2 klasių dailyraštis, spaudai parengti ir redaguojami maketo failai)
	
	
	
	

	3.
	Vadovėlių iliustravimas (TS 3.2 p.; iki 650 didelių, iki 1 920 mažų iliustracijų ir iki 650 nuotraukų, eskizai, alternatyvieji tekstai)
	
	
	
	

	4.
	Prieinamų skaitmeninių vadovėlių PDF formatu parengimas (TS 3.3 p.; 12 PDF, PDF/UA-1 ir PDF/A-2a, prieinamumo patikra)
	
	
	
	

	5.
	Skaitmeninio interaktyvaus priedo sukūrimas (TS 3.4 p.; po 68 HTML5 užduotis kiekvienam vadovėliui, garso įrašai)
	
	
	
	

	6.
	Vadovėlių spausdinimas (TS 3.5 p.; 12 000 egz., rezervas, privalomieji ir PO egzemplioriai, ISBN)
	
	
	
	

	7.
	Vadovėlių pakavimas ir pristatymas į mokyklas (TS 3.5 p.; iki 60 vietų, 3 pristatymai)
	
	
	
	

	
	IŠ VISO
	
	–
	
	


Lentelė Nr. 3. Kaina pagal vadovėlius
Prašome nurodyti, kokia Lentelėje Nr. 2 nurodytos bendros kainos dalis tenka kiekvienam vadovėliui (visoms trims jo dalims kartu). Vienkartines visai serijai tenkančias sąnaudas (dizainą, bandomąjį maketą, priedo aplinką) paskirstykite tarp vadovėlių ir nurodykite pastabose, kaip jas paskirstėte.
	Vadovėlis
	Kaina be PVM, €
	Kaina su PVM, €
	Pastabos (kas lemia kainos skirtumą)

	1 klasės
	
	
	

	2 klasės
	
	
	

	3 klasės
	
	
	

	4 klasės
	
	
	

	IŠ VISO
	
	
	


Lentelė Nr. 4. Įkainiai (pildoma, jeigu galite)
	Įkainis
	Dydis be PVM, €
	Dydis su PVM, €
	Pastabos

	Viena didelė iliustracija (TS 6.9 ir 25.1 papunkčiai)
	
	
	

	Viena maža iliustracija (TS 6.9 ir 25.1 papunkčiai)
	
	
	

	Viena nuotrauka (TS 6.9 ir 25.1 papunkčiai)
	
	
	

	Pristatymas į vieną papildomą vietą
	
	
	


Visų rinkos konsultacijos dalyvių (nenurodant pavadinimo) siūlymai ir atsakymai, išskyrus dėl pateiktų kainų, bus paskelbti viešai CVP IS prie rinkos konsultacijos dokumentų ne vėliau kaip iki pirkimo pradžios.
Priedai:
1. Priedas Nr. 1. Techninės specifikacijos projektas.
2. Priedas Nr. 2. Tiekėjų kvalifikacijos reikalavimų projektas.
1
